अरु कुरा स्वीकार गरे पनि इलाकालाई प्रमुख आधार मान्ने कुरालाई चाही मैले स्वीकार गरेको छैन । यस बारे आयोगमा पटक पटक जानकारी गराएको थिए । तर आयोगका अन्य सदस्यहरुले नमाने पछि मैले कार्तिक दुई गते पुनः असहमति पत्र आयोगमा दर्ता गराएको छु । मधेश–थरुहटमा जनसंख्याको आधारमा स्थानीय तहको संख्या हुनु पर्छ भन्ने माग गरेको छु । मधेशमा पनि पहाडी बस्ती छ त्यसलाई पहाडको मापदण्ड अनुसार संख्या निर्धारण गर्नु पर्ने माग गरेको छु । गाउँपालिका तथा नगरपालिकाको सिमा निर्धारण अहिले गरौं ताकी चुनाव गराउन सजिलो होस् । विशेष क्षेत्र, संरक्षित क्षेत्र र स्वायक्त क्षेत्रको निर्धारण दोस्रो चरणमा गरौंला भनेर मेरा माग रहेको छ ।
